  Туспуктэм: vk.com (Александр Старцев) Майя Бывальцева Яр ёросысь Зэризь (Елово) черкогуртын Изъёсын парк усьтӥзы. Азьвыл та инты аналтэмын вал, табере чебер шутэтскон интылы пӧрмиз. Со сярысь ёрослэн тӧроез Александр Старцев «ВКонтакте» мерлыко вотэсысь бамаз ивортӥз. « Черкоугртын улӥсьёс кылем арын интывылэз умоятыны кичӧлтонэн потӥзы. Калыкен кенешонын «Наша инициатива – 2023» программае пыриськыны вераськизы. Вожвылъяськонлы йылпумъянъёсъя ӵектоссы юрттэт басьтӥз » Александр Старцев, Яр ёрослэн тӧроез Паркез лэсьтон борды 2023-тӥ арын гужем басьтӥськизы. Ужез быдэстӥсь интыез ӵошкытатӥз, тротуаръёс лэсьтӥз, изъёс вайиз, ӟусъёс но жагкудыос (урна) пуктӥз. Лэсьтӥськисьёслы калык но юрттӥз. Табере Зэризьын улӥсьёс черкогуртсэс умоятон ужъёсты азьланьтон сярысь малпасько ни, со понна нош ик программае пыриськыны чаклало. Дэбес ёросысь Бадӟым Кизьна гуртын улӥсьёс ас кужыменызы ошмессэс утялтӥзы но чебер шутэтскон инты лэсьтӥзы. Тегъёс: Яр паркъёс умоятон Удмуртия  